Høytid – Side 8 – Frk. Front-end
Høytid, Jul 06.12.2018 01.10.2020
Det er ikke lenge igjen av dette fine året. Det er allerede 6. desember, og bare 18 små dager til jul!
I starten av denne måneden fremkalte jeg over 600 bilder bare fra i år, og når jeg nå blar gjennom dem er jeg veldig glad for at jeg gjorde det. Det er så mange fine bilder som man ellers ikke gidder å se gjennom om de bare ligger på PC'en eller i en nettsky.
Da min farmor gikk bort tidligere i år, bladde jeg og søskenbarna mine i albumene hennes. Vi så gjennom et helt liv, fylt av opplevelser, kjærlighet, sterke øyeblikk og glede. Vi så en ung, vakker farmor, et halvt århundre før vi i det hele tatt ble kjent med henne. Vi så hennes familie, venner og minner. Vi fikk oppleve det hun fikk oppleve. Et helt liv oppsummert i noen bøker.
Derfor fremkaller jeg bilder. Jeg ønsker å se tilbake på mitt eget liv, se alt jeg selv har fått lov til å oppleve, se alle de fine menneskene jeg har fått bli kjent med og ta vare på alt. Man glemmer etterhvert. Jeg har allerede glemt mye av det jeg har opplevd i løpet av livet, og jeg kommer til å glemme mer. Jeg ønsker at mine barn og kanskje barnebarn skal få se hvem jeg var og hva jeg opplevde, og jeg ønsker å også kunne se det selv den dagen jeg ikke lenger kan huske.
Å ha bildene liggende i nettskyen er virkelig ikke det samme. Det er en backup. Det er en plass de ligger, slik at du har dem, men ikke for å se og mimre i om 50 år. Lagringsplattformer kommer og går, og de er geniale for å ta vare på bilder og filer for en stund. Til du finner en ny plattform som er billigere og bedre. Og så bytter du igjen. Kanskje går bildene dine tapt på veien. Derfor velger jeg å både ha bildene i album og på nettskyen.
Ha en veldig fin dag videre!
Høytid, Jul 05.12.2018 01.10.2020
Høytid, Jul 03.12.2018 01.10.2020
I går var det 1. søndag i advent, og denne helga har vært brukt til ordentlig adventskos. Jeg vet mange argumenterer med at jula er kort, og at man derfor må dra ut julestemningen så lenge som mulig, og derfor starter de med å pynte til jul før desember. Men for meg er det veldig motsatt. Det har noe å gjøre med den barnlige gleden det er å "Ikke få lov" til å pynte før, og når man da først begynner, da kommer julegleden som en bølge.
Jeg har enda ikke begynt å pynte ordentlig til jul, Jeg ønsker først å nyte at det er advent. Jeg vil ta vare på denne deilige førjulstiden, tiden man venter, bygger opp forventninger og kan fortsette å glede seg til man endelig skal finne fram en ordentlige julepynten. Bare det å se ned i julepynt-posen gjør at det kiler i magen, og for min del er det å glede seg en utrolig stor del av jula.
Men det å pynte til advent var minst like gøy og stemningsfylt som det er å pynte til jul. Jeg gikk rett inn i adventsmodus, og jeg syns alt rundt meg nå er så pent. Tegneserieheftene må vente, men juleutgavene av Rom123 fra tidligere år er dratt fram og kan endelig leses i. Det er gøy å ha slike "regler", for det gjør at ikke alt bare er hverdagslig og normalt.
En som koser seg ekstra mye nå som det er så mye ny pynt er Luna. Hun har lagt sin elsk i gardinene jeg har hengt opp, og mens jeg pyntet sprang hun spurtintervaller fram og tilbake gjennom stua og var helt bajas.
Ha en veldig god adventsdag videre!
Q: Har du pyntet til advent?
I dag har jeg kjøpt inn en haug med godteri, så jeg har noe i tilfelle noen dukker opp på døra, og hvis ikke skal jeg kose meg med det i kveld! Jeg skal i hvertfall være klar i tilfelle, for jeg vil ikke ha noen egg på døra, haha. Driver fortsatt barn og ungdommer med det, eller var det en greie da jeg var ung som de har fått slutt på?
Nå har jeg fått pyntet inngangspartiet til huset, slik at alle kan se at vi er med på feiringen! Beklager de stygge bildene, det var mørkt ute da jeg tok dem, og da må man stå leenge stille med kameraet for at det skal bli nok lys på bildet.
Ha en veldig fin halloween-ettermiddag videre! #høst
Q: Skal du gjøre noe ut av denne dagen?
// Alle bildene er hentet med gjenbruksrettigheter eller er mine egne
Jeg er svak for å bruke piratkostymet mitt, mye fordi jeg skaffer flere deler til det for hvert år, men også fordi det er et morsomt og samlende kostyme. Hver halloween går jeg rundt og leter etter folk jeg kan rekruttere til skuta mi. Det kan andre også gjøre! Bestem dere for en kaptein og en førstestyrmann, og så har dere som oppdrag å samle folk til mannskapet. Det er kanskje litt barnslig, men er ikke halloween nettopp dagen du kan tulle litt med sånt?
Plis ignorer klein pose, hahaha.
Donald Trump&Kim Jong Un
Mads Hansen&Isabel Raad
Håper du fant noe inspirasjon!
Hipp hurra for denne herlige nasjonaldagen!
Nå skal vi spise frokost med gode venner og etterpå skal vi både se på toget og grille. Jeg håper alle som ønsker å ta del i feiringen, men av grunner ikke har mulighet til å komme seg ut med venner, kan slå på TV'en og få med seg alt det koselige som blir vist på TV denne dagen. For meg er det en egen stemningsskaper å ha på NRK på 17. mai!
Håper alle klarer å kose seg litt dag, og gratulerer masse med dagen!
17. mai, DIY 12.05.2018 01.10.2020
DIY – Nasjonaldagpynt
Jeg begynte en uke for tidlig på med nasjonaldagspynt, men det hadde jo vært litt for sent å poste dette innlegget dagen etter nasjonaldagen? Derfor kommer det nå istedenfor.
Det jeg har laget er:
– Flagg (Kjøpt for 1 kr per stykk på Nille)
– Bukett (Jeg lånte grener fra et tre som ikke sto i noens hage. Måtte opp på en konteiner for å få tak i dem, så jeg fikk flashback til da jeg var barn og gjorde ting jeg fikk kjeft av voksne for, haha! Så for meg at noen kom til å komme og kjefte når som helst)
– Glass (Kjøpt for 5 kr per stykk på Nille)
– Rød, hvit og blå maling
– Blyant for å skissere opp tegningen
Jeg har i tillegg handlet litt annen pynt på Nille, som pompomer og servietter.
1. Plukk deg noen blomster, enten det er i skogen, langs veien eller du spør noen hageeiere om du kan ta grener fra deres trær (spør helst om de som stikker ut av gjerdet, det er alltid noen grener som stikker ut av gjerdet).
2. Klipp av en remse fra norgesbåndet, og teip midten av båndet i den høyden på vasen du ønsker at båndet skal være.
3. Knyt en sløyfe.
4. Putt et par flagg oppi vasen
1. Klipp av en remse av Norgesbåndet og knyt det rundt stetten på glasset i en sløyfe.
2. Plukk av en blomst fra buketten og sett den oppi sløyfa.
Denne ble jeg ikke veldig fornøyd med selv, men det kan kanskje være til inspirasjon for andre, om at det er mulig å lage sin egen pynt! Ikke halshugg meg for at jeg har feil farger i flagget, jeg hadde ingen andre farger.
1. Mal bakgrunnen på arket, slik at det blir helt hvitt.
2. Skisser opp motivet, slik at du har noe å male etter. Når jeg skal male åttekanter må jeg bruke mye linjal for å måle opp helt riktige avstander.
Da er det bare å dekke på til pølsemiddag eller champagnefrokost! Håper noen av tipsene var nyttige!